讀韓非子
作者：釋文珦
朝代：宋

paragraphs: 非本韓國諸公子，胡乃人形心蝮虺。
身既入秦而媚秦，肆無忌憚浮商李。
狂言著書三十篇，讀者能無汙脣齒。
且言仁義不足用，唯有嚴刑堪致治。
斯言豈足稱人言，反悖經常滅天理。
助秦爲虐猶庶幾，名教不容良可耻。
昔者韓虔嘗篡晉，遠遡其源固應爾。
吾欲火書而人人，周孔之道不如是。